વળી, મંત્રના વિવિધ પ્રકાર છે. વેદોક્ત મંત્ર મહદ અંશે આધ્યાત્મિક અનુષ્ઠાનના અંગ હોય છે અને તેનો ઉપયોગ જે તે અનુષ્ઠાન સમ્પન કર્યા પછી જ કરવાનો હોય છે. આ મંત્ર જે તે ઉપનિષદ ના ઋષિ ની સુચના મુજબ ઉપયોગ કરવાનો હોય છે. આવા મંત્ર નો ઉપયોગ જે ગુરુજને તેને સિદ્ધ કર્યો હોય તેમની અનુકંપાથી પ્રાપ્ત કરવાનો હોય છે. અનુષ્ઠાન સમયે પાળવાની શરતો અને જે તે વિધિ-વિધાન મુજબ સાધના કરવી પડે છે. અથર્વવેદ થી જૂના વેદોમાં આવતા મંત્ર આધ્યાત્મિક ઉન્નતી માટેના જોવા મળે છે. જીવન ની રોજ બરોજની સમસ્યાઓના નિવારણ માટેના મંત્ર અથર્વવેદ પછીના ઉપનિષદ અને પુરાણો માં જોવા મળે છે.